6.pielikums
Iepirkuma līguma projekts
PAR _____ DARBINIEKU  VESELĪBAS APDROŠINĀŠANU

Rīga, sagatavošanas datums __.___.2024.
Līguma reģistrācijas numuru skatīt dokumenta pielikumā
Parakstīšanas datums ir pēdējā pievienotā droša elektroniskā paraksta un tā laika zīmoga datums.

_________, reģ. Nr. ________, juridiskā adrese ________, kuru  saskaņā ar valdes pilnvarojumu pārstāv ________ (turpmāk tekstā – Apdrošinājuma ņēmējs), no  vienas puses, un
___ “_______________________”, reģ. Nr.____________________, juridiskā adrese: ____________________, kuru saskaņā ar ______________________ pārstāv _______________________ (turpmāk tekstā – Apdrošinātājs), no  otras puses,

abi kopā saukti arī kā Puses, bet katrs atsevišķi kā Puse, un saskaņā ar likuma „Publisko iepirkumu likuma” 8. panta pirmās daļas 1. punktu, un ņemot vērā atklāta konkursa „Darbinieku veselības apdrošināšana”, identifikācijas Nr. AS LVM KV 2024_135_Ak (CPV kods: 66512200-4 (Veselības apdrošināšanas pakalpojumi) (turpmāk – Iepirkums) rezultātus, noslēdz sekojošu līgumu (turpmāk tekstā – Līgums):

1. LĪGUMA PRIEKŠMETS UN LĪGUMA DARBĪBAS LAIKS
1.1. Apdrošinātājs apņemas veikt Apdrošinājuma ņēmēja darbinieku veselības apdrošināšanu saskaņā ar atklāta konkursa „Darbinieku veselības apdrošināšana”, identifikācijas Nr. AS LVM KV 2024_135_Ak, tehnisko specifikāciju, kas ir Līguma neatņemama sastāvdaļa (1.pielikums), bet Apdrošinājuma ņēmējs rada iespēju saviem darbiniekiem apdrošināt veselību un apņemas centralizēti maksāt apdrošināšanas prēmiju par veselības apdrošināšanu.
1.2. Apdrošinājuma ņēmēja darbinieku veselības apdrošināšanas prēmijas apjoms saskaņā ar finanšu piedāvājumu (2.pielikumā) vienam apdrošināšanas gadam katrai apdrošinātai personai ir  EUR  ___________________________ (_____________________ euro un __ centi).
1.3. Apdrošināto personu skaits Līguma darbības laikā var mainīties. Par Apdrošinājuma ņēmēja darbinieku maiņu Apdrošinājuma ņēmējs ziņo Apdrošinātājam, iesniedzot pieteikumu par attiecīgajām izmaiņām apdrošināto personu sarakstā.
1.4. Apdrošinājuma ņēmēja atvērtās polises apdrošinājuma summu un periodu nosaka Pasūtītājs, ievērojot tehniskās specifikācijas (1.pielikums) 26. punktā noteikto.
1.5. Apdrošinājuma ņēmējam ir tiesības papildināt atvērtās polises summu apdrošināšanas perioda laikā.
1.6. Apdrošinājuma ņēmēja atvērtā polise attiecināma tikai uz Apdrošinājuma ņēmēja darbiniekiem.
1.7. Izmaksas no atvērtās polises tiek veiktas saskaņā ar rakstisku Apdrošinājuma ņēmēja iesniegumu Apdrošinātājam, kurā Apdrošinājuma ņēmējs norāda personu (personas), kurai (kurām) izmaksājama apdrošināšanas atlīdzība un izmaksājamās atlīdzības apjomu.
1.8. [bookmark: _Ref135386205]Kopējā maksimālā līguma summa ir EUR _____ (____euro, ____centi), turpmāk – Līguma summa, ko veido:
1.8.1. Summa par Līguma ietvaros paredzētā maksimālā apdrošināmo darbinieku skaita (1400 + 20) veselības apdrošināšanu viena gada periodam, jeb EUR _____ (____euro, ____centi);
1.8.2. Maksimālā pieļaujamā atvērtās polises apdrošinājuma summa atbilstoši tehniskās specifikācijas (1.pielikums) 26.punkta noteikumiem, kas ir 5% no Līguma 1.8.1. summas, jeb EUR _____ (____euro, ____centi);
1.8.3. Maksimāli pieļaujamās atvērtās polises administrēšanas izmaksas 5% no 1.8.2.p., jeb EUR _____ (____euro, ____centi).
1.9. Apdrošināšanas pamatnoteikumi ir noteikti Iepirkuma tehniskajā specifikācijā (1.pielikums). Jebkādu pretrunu starp Iepirkuma tehnisko specifikāciju un Apdrošinātāja apdrošināšanas noteikumu gadījumā priekšroka ir dodama un piemērojami ir Iepirkuma tehniskās specifikācijas noteikumi.

2. PUŠU SAISTĪBAS
2.1. Apdrošinātājs apņemas:
2.1.1. izsniegt Apdrošinājuma ņēmējam gada apdrošināšanas polisi par darbinieku veselības apdrošināšanu un personu individuālās veselības apdrošināšanas kartes 7 (septiņu) darba dienu laikā pēc apdrošināto personu saraksta iesniegšanas Apdrošinātājam.
2.1.2. izmaiņas apdrošināto personu sarakstā tiek veiktas saskaņā ar Apdrošinātājam iesniegto apdrošināšanas pieteikumu (elektroniskā formā).
2.1.3. izmaksāt apdrošināšanas atlīdzību 3 (trīs) darba dienu laikā, ja apdrošināšanas gadījums noticis Līguma darbības laikā un apdrošināšanas līguma darbības teritorijas ietvaros, pēc visu izmaksas noformēšanas nepieciešamo dokumentu saņemšanas un lēmuma pieņemšanas par apdrošināšanas atlīdzības izmaksu. Ja 3 (trīs) darba dienu laikā šajā punktā minētā apmaksa netiek veikta, Apdrošināšanas ņēmējs ir tiesīgs pieprasīt līgumsodu 0,5% apmērā no kavētās atlīdzības apmēra par katru nokavēto dienu, bet kopā ne vairāk kā 10% no kavētā maksājuma summas;
2.1.4. apkalpot apdrošinātās personas visās Apdrošinātāja filiālēs, birojos un pārstāvniecībās, struktūrvienībās;
2.1.5. sniegt visu nepieciešamo informāciju un konsultēt jautājumos, kas saistīti ar Apdrošinātāja piedāvātajiem apdrošināšanas pakalpojumiem;
2.1.6. attiecībā uz Apdrošinājuma ņēmēju Līguma darbības laikā nemainīt apdrošināšanas noteikumus un Līgumā minēto veselības aprūpes pakalpojumu saņemšanas un apmaksas noteikumus, Apdrošinājuma ņēmēja tehniskajā specifikācijā izvirzītās prasības, kā arī cita veida izdevumus, kas var rasties apdrošinātajam, saņemot Līgumā minētos pakalpojumus, tai skaitā Apdrošinātāja atklātā konkursā iesniegtajā piedāvājumā norādīto Finanšu piedāvājumu (2.pielikums);
2.1.7. pēc Apdrošinājuma ņēmēja rakstiska lūguma sniegt informāciju par savstarpējā Līguma kopējām izmaksām.
2.2. Apdrošinājuma ņēmējs apņemas:
2.2.1. iesniegt Apdrošinātājam Apdrošinājuma ņēmēja darbinieku sarakstu par apdrošināšanas periodu veselības apdrošināšanai 7 (septiņu) darba dienu laikā pirms apdrošināšanas perioda spēkā stāšanās brīža norādot vārdu, uzvārdu, personas kodu;
2.2.2. veikt apdrošināšanas prēmijas iemaksu par katru Apdrošinājuma ņēmēja darbinieku Līgumā noteiktā veidā, termiņā un apmērā;
2.2.3. sadarbībā ar Apdrošinātāju informēt apdrošinātās personas par Apdrošinātāja piedāvātajiem apdrošināšanas pakalpojumiem, izskaidrot tiem viņu tiesības un pienākumus;
2.2.4. informēt Apdrošinātāju apdrošināto personu maiņas gadījumā, nosūtot Apdrošinātājam, informāciju par Apdrošināto personu elektroniski.

3. APDROŠINĀŠANAS PRĒMIJU MAKSĀŠANAS KĀRTĪBA
3.1. Apdrošinātājs, pamatojoties uz noslēgtajām apdrošināšanas polisēm, apdrošināto personu sarakstiem pie šīm polisēm un izmaiņām apdrošināto personu sarakstos, iesniedz Apdrošinājuma ņēmējam rēķinu par apdrošinājuma ņēmēja darbiniekiem, kuru Apdrošinājuma ņēmējs apmaksā 15 (piecpadsmit) dienu laikā pēc minētā rēķina saņemšanas uz Latvijā reģistrētu bankas kontu vai 30 (trīsdesmit) dienu laikā uz ārvalstīs reģistrētas bankas kontu. Par apmaksas dienu tiek uzskatīta diena, kurā veikts bankas pārskaitījums uz Apdrošinātāja norādīto bankas norēķinu kontu. Maksājumi tiek veikti uz Līgumā norādīto bankas konta numuru.
3.2. Apdrošināšanas prēmija tiek maksāta 4 reizes gadā, ik pēc trīs mēnešiem.
3.3. Puses vienojas, ka rēķini tiek sagatavoti elektroniski un ir derīgi bez paraksta. Apdrošinātājs rēķinus nosūta Apdrošinājuma ņēmējam no Apdrošinātāja e-pasta: ______________ uz Apdrošinājuma ņēmēja e-pastu: rekini@lvm.lv . Rēķinā jāiekļauj informāciju par Līgumu (numurs, nosaukums), kura ietvaros rēķins tiek izrakstīts, pretējā gadījumā Apdrošinājuma ņēmējs ir tiesīgs uzskatīt rēķinu par nesaņemtu.

4. ĪPAŠIE NOSACĪJUMI
4.1. Katra Puse ir atbildīga par tiešajiem zaudējumiem otrai Pusei, ja tā nepilda vai nepilnīgi izpilda Līguma noteikumus.
4.2. Puses Līguma darbības laikā vadās pēc Līguma noteikumiem un Apdrošinātāja tehniskā piedāvājuma. Gadījumā, ja rodas pretrunas starp Apdrošinātāja tehnisko piedāvājumu un Apdrošinājuma nemēja tehnisko specifikāciju, Puses vadās pēc Apdrošinājuma nemēja tehniskajā specifikācijā izvirzītajām prasībām.
4.3. Puses tiek atbrīvotas no atbildības pilnībā vai daļēji par neizpildītām saistībām, kuras paredzētas Līgumā, ja tas saistīts ar nepārvaramu varu, kas noticies pēc tam, kad noslēgts Līgums, un ko nav iespējams paredzēt vai novērst saprātīgas rīcības rezultātā. Par nepārvaramu varu tiek uzskatītas situācijas, kuras Puses nav varējušas paredzēt un par kurām tās nenes atbildību, kā, piemēram, karadarbība, masu nemieri, radioaktīvās saindēšanās, radioaktīvais piesārņojums.
5. KONFIDENCIALITĀTE UN PERSONAS DATU AIZSARDZĪBA
5.1. Puses apņemas neizpaust trešajām personām konfidenciālu informāciju, kas iegūta Līguma darbības laikā. Puses apņemas konfidenciālo informāciju izmantot tikai šī līguma ietvaros paredzēto pakalpojumu sniegšanai un veikt drošības pasākumus tās aizsardzības nodrošināšanai. Līguma noteikumi neaizliedz Pusēm bez otras Puses iepriekšējas rakstiskas piekrišanas sniegt konfidenciālu informāciju trešajām personām, ja to paredz spēkā esošie normatīvie tiesību akti.
5.2. Par konfidenciālu informāciju Līguma izpratnē netiek uzskatīta informācija:
5.2.1. kas Pusei bijusi likumīgi zināma pirms otra Puse to ir iesniegusi;
5.2.2. kuru Puse pati ir izstrādājis, radījis, nebalstoties uz otras Puses iesniegtu informāciju;
5.2.3. kura nokļuvusi publiskajā telpā, nepārkāpjot Līgumā noteiktos konfidencialitātes nosacījumus.
5.3. Puses apņemas nodrošināt Līgumā noteikto konfidencialitātes noteikumu ievērošanu no savu darbinieku puses. Ja Līguma darbības laikā Pusei kļūst zināms neatļauts konfidenciālās informācijas izpaušanas gadījums, Puse nekavējoties rakstiski informē par to otru Pusi.
5.4. Puses ir atbildīgas par Līgumā paredzēto konfidencialitātes noteikumu pārkāpšanas rezultātā radīto zaudējumu atlīdzināšanu.
5.5. Konfidencialitātes noteikumiem nav laika ierobežojuma un uz tiem neattiecas Līguma darbības termiņš.
5.6. Puses apliecina, ka Līguma izpildes ietvaros tās ar apdrošināto personu datiem katra rīkojas kā datu pārzinis Eiropas Parlamenta un padomes 2016.gada 27.aprīļa regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula jeb regula) izpratnē.
5.7. Otras Puses iesniegtos personas datus, Pusei ir tiesības apstrādāt ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai.
5.8. Puses apņemas nodrošināt spēkā esošajiem normatīvajiem aktiem atbilstošu aizsardzības līmeni otras Puses iesniegtajiem personas datiem. Katrai Pusei ir pienākums Līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi pierādīt, ka fizisko
personu datu apstrāde notiek saskaņā ar fizisko personu datu apstrādi regulējošiem normatīviem aktiem.
5.9. Puses nodrošina, ka pie otras Puses nodotajiem personas datiem var piekļūt tikai tie darbinieki, kas ir iesaistīti Līguma izpildē un ir apņēmušies ievērot konfidencialitāti.
5.10. Puses apņemas nenodot trešajām personām otras Puses iesniegtos personas datus. Ja saskaņā ar spēkā esošajiem normatīvajiem aktiem Pusēm var rasties šāds pienākums, tas pirms personas datu nodošanas informē par to otru Pusi, ja vien normatīvie akti neparedz citu kārtību.
5.11. Puses apņemas iznīcināt otras Puses iesniegtos personas datus tiklīdz izbeidzas tiesiskais pamats (Līguma darbības termiņa, beigas, Līguma pirmstermiņa izbeigšana) tos apstrādāt, ja vien Eiropas Savienības vai Latvijas normatīvajos aktos nav paredzēta personas datu glabāšana.
6. LĪGUMA DARBĪBA
6.1. Līgums stājas spēkā ar tā parakstīšanas brīdi un tiek noslēgts uz pamata termiņu – 1 (viens) gads. 
6.2. Atbilstoši Publisko iepirkumu likuma 61.panta trešās daļas 1. punktam Puses var vienoties par Līguma termiņa pagarinājumu par vēl vienu gadu, par to rakstveidā noslēdzot attiecīgu vienošanos. Šādā gadījumā apdrošināšanas prēmijas cena vienam darbiniekam, tehniskā specifikācija un citi Līguma noteikumi netiek mainīti, bet tiek palielināta kopējā maksimālā Līguma summa atbilstoši apdrošināšanas perioda palielinājumam.
6.3. Puses vienojas par Līguma 6.2. punktā noteikto Līguma termiņa pagarinājumu ne vēlāk kā trīs mēnešus pirms Līguma termiņa iestāšanās.
6.4. Apdrošināšanas periods tiek uzsākts ar ___.___.2024., kura darbības uzsākšanas laiku apliecina Apdrošinātāja izsniegtā veselības apdrošināšanas polise pirmajam gadam Līguma 3.pielikumā.
6.5. Apdrošinātājs Līguma izpildes gaitā ir tiesīgs nomainīt vai piesaistīt apakšuzņēmējus, kas nav norādīti iesniegtajā piedāvājumā, rakstveidā saskaņojot to ar Apdrošinājuma ņēmēju. Pirms apakšuzņēmēja nomaiņas vai piesaistīšanas Līguma izpildē saskaņojuma saņemšanai no Apdrošinājuma ņēmēja Apdrošinātājs par apakšuzņēmēju iesniedz Iepirkuma nolikumā prasīto informāciju par apakšuzņēmēju. Pēc apakšuzņēmēja izvērtēšanas atbilstoši Publisko iepirkumu likuma 62.pantam, Apdrošinājuma ņēmēja informē Apdrošinātāju par pieņemto lēmumu.
6.6. Apdrošinājuma ņēmējs ir tiesīgs vienpusēji izbeigt Līgumu tā darbības laikā, ja:
6.6.1. [bookmark: _Ref135386186]Apdrošinātājs nepilda Līguma saistības (tajā skaitā, bet ne tikai, ja Apdrošinātājs Līguma izpildē neievēro Iepirkuma tehniskajā specifikācijā noteiktās prasības pakalpojuma sniegšanai) un pēc Apdrošinājuma ņēmēja brīdinājuma saņemšanas savu saistību neizpildi nav novērsis 5 dienu laikā;
6.6.2. tiesā ir iesniegts prasības pieteikums par Apdrošinātāja atzīšanu par maksātnespējīgu vai par zaudējumu vai parāda piedziņu tādos apmēros, ka tas var būtiski ietekmēt Apdrošinātāja finansiālo stāvokli, vai ir uzsākta Apdrošinātāja likvidācija;
6.6.3. Apdrošinātājs ir zaudējis tiesības sniegt Līgumā paredzētos pakalpojumus;
6.6.4. [bookmark: _Ref135386193][bookmark: _Hlk110933592]Līgumu nav iespējams izpildīt tādēļ, ka Apdrošinātājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.7. Līguma 6.6.1.punktā paredzētajā Līguma vienpusējas izbeigšanas gadījumos Apdrošinājuma ņēmējs ir tiesīgs prasīt Apdrošinātājam līgumsodu 10% apmērā no Līguma 1.8. punktā   noteiktās kopējās Līguma summas.
6.8. Puses vienojas, ka šajā Līgumā paredzētās saistības pildīs personīgi. Izņēmumi no šī noteikuma iespējami, ja:
6.8.1. abas puses pirms šajā Līgumā paredzēto saistību tiesību nodošanas citai personai par to rakstiski vienojas. Šis noteikums attiecas arī uz prasījuma tiesību cesiju;
6.8.2. kādas no pusēm saistību tiesību pārņemšana noteikta ar likumu, tiesas spriedumu vai normatīvos aktos noteiktā kārtībā reģistrēta Uzņēmumu reģistrā. Pusei, kuras saistību tiesības pārņemtas, ir pienākums nekavējoties elektroniski paziņot otrai pusei un 3 (trīs) dienu laikā rakstiski informēt otru pusi par saistību tiesību pārņemšanas tiesisko pamatu un saistību tiesību pārņēmēju.
6.9. Apdrošinātājs ir tiesīgs vienpusēji atkāpties no Līguma 3 (trīs) mēnešus iepriekš, brīdinot Apdrošinājuma ņēmēju un samaksājot atkāpšanās līgumsodu 10% apmērā no Līguma 1.8.punktā noteiktās kopējās Līguma summas.
6.10. Apdrošinātājs ir tiesīgs izbeigt Līgumu pirms termiņa par to rakstiski paziņojot Apdrošinājuma ņēmējam, ja Līgumu nav iespējams izpildīt tādēļ, ka Apdrošinājuma ņēmējam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.11. Līgums var tikt grozīts, abām Pusēm rakstveidā par to vienojoties (minētais nosacījums attiecināms arī uz Pušu bankas konta maiņu). Līguma grozījumi pievienojami Līgumam un ir tā neatņemama sastāvdaļa.
7. CITI NOTEIKUMI
7.1. Pušu savstarpējie paziņojumi veicami rakstveidā. Paziņojums ir spēkā tikai no tā brīža, kad tas nogādāts adresātam. Pušu paziņojumi ir nosūtāmi pa pastu pēc Līgumā norādītajām Pušu adresēm korespondences saņemšanai, un ir uzskatāms, ka Puse ir saņēmusi paziņojumu septītajā dienā pēc tā izsūtīšanas, vai kā elektroniskie dokumenti, kas sagatavoti un parakstīti atbilstoši Elektronisko dokumentu likumam. Apdrošinātājs apņemas pieņemt Pasūtītāja sagatavotus elektroniskos dokumentus, kas parakstīti ar drošu elektronisko parakstu un nosūtīti uz Izpildītāja elektroniskā pasta adresi. Mainoties Puses juridiskajai adresei vai adresei korespondences saņemšanai, Puse par to nekavējoties, bet ne vēlāk kā trīs dienu laikā paziņo otrai Pusei.
7.2. Līgumā noteiktie Pušu pārstāvji:
7.2.1. Apdrošināšanas ņēmēja pārstāvis: ____________, e-pasts: _____________, tālr. ___________;
7.2.2. Apdrošinātāja pārstāvis: _____________, e-pasts: ______________, tālr. ______________.
7.3. Strīdi, kas saistīti ar Līguma noslēgšanu, izpildi, grozīšanu, pagarināšanu vai izbeigšanu, risināmi, Pusēm vienojoties. Ja puses nevar panākt vienošanos, strīds izšķirams Latvijas Republikas tiesā, piemērojot Latvijas Republikas normatīvos aktus.
7.4. Puses Līguma izpildi veic, ievērojot augstākos godīguma un ētikas standartus. Jebkādas pretlikumīgas darbības vai vienošanās, tajā skaitā, korupcija un konkurences noteikumu pārkāpšana, ir aizliegta. Līdzēji apņemas veikt nepieciešamās darbības, lai nepieļautu un novērstu korupciju un konkurences regulējošos normatīvajos aktos aizliegtas darbības.
7.5. Līgums elektroniski un parakstīts ar Pušu drošiem elektroniskajiem parakstiem.

Pielikumā:
1. Pielikums: Apdrošinātāja Tehniskais piedāvājums, kas iesniegts atklātā konkursā saskaņā ar konkursa nolikuma tehnisko specifikāciju;
2. Pielikums: Apdrošinātāja Finanšu piedāvājums;
3. Pielikums: Polise apdrošināšanas periodam, kas tiek uzsākta ar ___.____.2024.  Polise tiek sagatavota Līgumā noteiktajā kārtībā un Līgumam tiek pievienota pēc tās abpusējas parakstīšanas.

8. PUŠU JURIDISKĀS ADRESES UN PARAKSTI

